kardosdrur/scandi-wiki huggingface dataset:
Farvel igen mor

"Farvel igen mor" er 10. og sidste afsnit af sæson 1 i den danske sitcomserie Klovn.

Afsnittet er instrueret af Mikkel Nørgaard og skrevet af Casper Christensen. Dette er det første afsnit Lars Hjortshøj medvirker i.

Handling 

Frank modtager et brev om at hans mors gravsted skal flyttes. Desværre er det den samme dato som han skal til Herrefrokost hos Casper. Da han ikke kan vælge, hvad han helst vil, vil han prøve at nå det hele på dagen. Men selvfølgelig går det galt.

Han kan ikke få det gravsted ved bøgetræet han gerne vil have, men bestikker parret som er skrevet op til det, ved at love dem et besøg af Casper. Casper lover at gøre det, men kun på den betingelse, at Frank søger for afhentning af stripper og skinkesalat til Herrefrokosten.

Under flytningen af gravstedet, kommer graveren til at ødelægge Franks mors urnen og nu begynder Frank at få travlt. Han må købe en ny urne hos bedemanden og på vej ud til sin bil, møder han stripperen Spanky, hun fortæller hun skal være tilbage om en time. Det lover Frank hun nok skal være, de skal blot forbi slagteren først. Men da slagteren er ved at lukke og derfor ingen bøtter har, må Frank tage den nyindkøbte urne i brug. Frank begynder at føle sig presset da de nu må en tur tilbage til bedemanden efter endnu en urne.

Da Frank står og skal til at begrave sin mor igen, kommer Bøgetræsparret og siger de ingen aftale har, da de billeder de tog ikke ligner Casper. Frank tager derfor urnen med sin mor med tilbage til bilen. Men Spanky nægter at kører med Franks mors aske, og Frank må derfor tilbage til graveren med urnen som må blive begravet uden Franks tilstedeværelse.

Til Herrefrokosteren kommer de endelig til dagens højdepunkt, skinkesalaten. Der er kun et problem, det er ikke skinkesalat der er i urnen.

Hovedskuespillere 
Frank : Frank Hvam
Casper : Casper Christensen
Mia : Mia Lyhne

Øvrige medvirkende 
Claire : Claire Ross-Brown
Graver : John Martinus
Bøgetræsparret : Lars Oluf Larsen & Ida Dwinger
Spanky : Christine Albrechtlund
Bedemand : Jens Blegaa
Slagter : Asger Gottlieb
Jan : Jan Gintberg
Lars : Lars Hjortshøj
Lasse : Lasse Rimmer
Mikael : Mikael Wulff

Klovn-afsnit
For Darkest Eyes

For Darkest Eyes er den første video udgivelse af det britiske death/doom metal-band My Dying Bride. Først blev den filmet som en VHS, og udgivet i 1997, men blev senere udgivet på DVD i 2002, hvor der blev lavet et andet omslag. Live optagelse fra Willem II i Holland den 3. november 1993, billedgalleriet og koncertsangen "Sear Me" fra Simplon i 1992 var ikke med på VHS versionen på grund af tekniske problemer.

Original VHS udgivelse

Videoklip 
 Symphonaire Infernus Et Spera Empyrium  – 5:31 
 The Thrash Of Naked Limbs  – 4:41 
 The Songless Bird  – 4:49  
 I Am The Bloody Earth   
 The Cry of Mankind  – 4:45
 For You  – 4:16

Live – Krakow, Polen 01/03/1996 
 A Sea To Suffer In  – 6:11  
 The Songless Bird  – 6:07  
 The Crown of Sympathy  – 9:47 
 The Thrash of Naked Limbs  – 6:33  
 The Cry of Mankind  – 6:53  
 Your River  – 7:47  
 Black voyage  – 9:27  
 Your Shameful Heaven  – 6:03 
 From Darkest Skies  – 7:54  
 The Forever People  – 5:00

DVD udgivelsen

Videoklip 
 Symphonaire Infernus Et Spera Empyrium  – 5:31 
 The Thrash of Naked Limbs  – 4:41 
 The Songless Bird  – 4:49  
 I Am The Bloody Earth   
 The Cry of Mankind  – 4:45
 For You  – 4:16

Live – Krakow, Poland 01/03/1996 
 A Sea To Suffer In  – 6:11  
 The Songless Bird  – 6:07  
 The Crown of Sympathy  – 9:47 
 The Thrash of Naked Limbs  – 6:33  
 The Cry of Mankind  – 6:53  
 Your River  – 7:47  
 Black voyage  – 9:27  
 Your Shameful Heaven  – 6:03 
 From Darkest Skies  – 7:54  
 The Forever People  – 5:00

Live – Willem II, i Holland 07/11/1993 
 The Songless Bird  – 7:20 
 The Snow In My Hand  – 7:10
 The Crown of sympathy  – 10:29  
 The Thrash of Naked Limbs  – 6:56  
 I Am the Bloody Earth  – 6:59  
 Symphonaire Infernus Et Spera Empyrium  – 5:52  
 Turn Loose The Swans  – 10:37
 Sear Me MCMXCIII  – 7:10  
 Sear Me [Live in Simplon 1992]

Live – Dynamo Festival 1995 
 Your River  – 8:37
 A Sea To Suffer In  – 6:44 
 The Songless Bird  – 7:04  
 The Cry Of Mankind  – 6:46

Gallery 
 The Band  – 7:18  
 Artwork  – 3:37

Album fra 1997
My Dying Bride-album
Aalborg Kunstpavillon

Aalborg Kunstpavillon blev etableret i 1981 som udstillingssted for primært nordjyske kunstnere - og som forening for kunstinteresserede. I sin storhedstid var Aalborg Kunstpavillon, også blot kendt som Kunstpavillonen, centrum for årligt 10 spændende udstillinger, events, bogudgivelser m.m. og støttet af bl.a. over 500 medlemmer fra hele Danmark. Fra Aalborg Kunstpavillon udsprang bl.a. Nordjyllands Kunstskole. Kunstpavillonen holdt til i det gamle Garnisonssygehus fra 1804 i Søndergade 20, Aalborg.  

I 2009 var det slut med egne udstillingslokaler i Søndergade 20, og foreningen fik tilbud om at bruge udstillingslokalerne i det nye Nordkraft i Aalborg. De følgende år blev dog en svær periode for Kunstpavillonen 

Den 28. juli 2022 ophørte Aalborg Kunstpavillon.

Referencer

Eksterne henvisninger 

Foreninger fra Danmark
Kunstpavillon
Kunstpavillon
Kunstmuseer i Danmark
Museer etableret i 1981
Audunbakkenfestivalen

Audunbakkenfestivalen, eller også bare Audunbakken som den ofte omtales som, er en lille festival som holder til i Disenå i Sør-Odal kommune i Norge, 3 mil fra Kongsvinger og 7 mil fra Oslo. Festivalområdet befinder sig oppe i skoven overfor Disenå Idrætsplads. Festivalen blev første gang arrangeret i 2003 i festivalchefen og grundlæggeren Audun Hansens have, før den året efter flyttede op til den plads hvor den siden har fundet sted. Audunbakkenfestivalen strækker sig over to dage, og arrangeres som oftest i begyndelsen af august. Festivalen bliver af de fleste betegnet som en rockfestival. I 2005 blev festivalen kåret til Norges tredje bedste festival af Norsk Rockforbund.

Historien bag navnet 

Da festivalgundlæggeren og -chef Audun Hansen boede hjemme hos sine forældre var huset det øverste og eneste hus på bakken hvor de boede. Denne bakke blev ofte brugt af andre børn som boede tæt på, til at kælke på om vinteren. Disse børn kaldte derfor denne bakke for Audunbakken. Første år Audunbakkenfestivalen blev afholdt var det hjemme hos Audun, på denne bakke. Deraf navnet.

Besøgstal 

Fra festivalens første år (2003) er antallet af publikummere steget for hvert år. Kapaciteten på området ligger på ca. 1600 publikummere.

2003: 30 publikummere
2004: 400 publikummere
2005: 600 publikummere
2006: 800 publikummere

Artister som har spillet på Audunbakkenfestivalen 

2003: Råtass, Nakkeskudd og Iron Donkey
2004: Goldcrush, Aurora Plasticmonster, Råtass, Royal Porn Celebrities, Nakkeskudd, 6 Feet Thunder, Rickshaw Testpilot og One Way Straight
2005: Kevin Bates, Electric Ladyland, Movie, Freeshine, Superfamily og Silver
2006: Taiis, Far From Tellus, Davy Jones Locker, Aurora Plasticmonster, Girl From Saskatoon, Rex Rudi, The Cheaters og Surferosa. (The Apple Falls og Grand Island utgikk grunnet sykdom)

Festivaler
Kultur i Norge
Kongsvinger
Buktafestivalen

Buktafestivalen er en musikfestival som arrangeres i juli hvert år i Telegrafbugten i Tromsø. Festivalen blev arrangeret første gang i juli 2004.

Historien 
Buktafestivalen startede egentlig som "North of Nowhere" i august 2002. North of Nowhere blev arrangeret to gange ved Åsgård i Tromsø. Dette var en dugnadfestival, bygget på idéen om at arrangementet skulle være rusfrit og at det skulle være gratis for folk at deltage. I november 2003 blev North of Nowhere kåret til "Årets rockfestival" af Norske Rockefestivaler (Norsk Rockforbunds medlemsfestival) ved festivalfagrådet i Fredrikstad. Dermed opstod idéen om en større og mere seriøs festival. Før jul 2003 var North of Nowhere historie og Buktafestivalen et faktum.

I 2004 mødte fem tusind publikummer norske band som Madrugada, Big Bang, Span og Sondre Lerche. Der var flere end forventet, noget som medførte forholdsvis lange køer foran ølboden og toiletterne. Tiltag blev imidlertid iværksat, og situationen forbedrede sig.

Festivaler
Troms og Finnmark
Carl Johan Bruhn

Carl Johan Bruhn (født 12. juli 1904 på Frederiksberg, død 28. december 1941 ved Torpeskov, Haslev) var en dansk kaptajn og modstandsmand. Han døde under det første forsøg på nedkastning med faldskærm i Danmark af SOE-agenter.

Efter studentereksamen i 1923 kom Carl Johan Bruhn i købmandslære i Køge og senere forstelev på bl.a. Bregentved ved Haslev hvor han blev skovfoged. I 1929 – året efter afslutning af uddannelsen – rejste han til Malaya for at lede en gummiplantage. Han blev i 1932 gift med den skotskfødte læge Anne Connan og vendte sammen med hende tilbage til Danmark for at lede et savværk ved Vordingborg. I 1934 rejste parret til London og Bruhn begyndte at læse til læge. Da krigen kom, havde Bruhn afsluttet sin lægeuddannelse og blev knyttet til Special Operations Executive (SOE), hvor han hurtigt fik rang af kaptajn og blev leder af et hold med Mogens Hammer og Anders Lassen.

I 1941 begyndte den danske sektion i SOE at arbejde med planer om den første nedkastning af SOE-agenter i Danmark. Bruhn blev leder af den lille gruppe, der også bestod af Mogens Hammer. Carl Johan Bruhn deltog nært i planlægningen af denne operation Chilblain og det var formentlig årsagen til at nedkastningsstedet blev valgt nær Haslev, i et område som Bruhn kendte og kunne ventes at have gode kontakter.

Den 27. december 1941 løb operation af stablen og Bruhn og Hammer sendtes med et tomotores bombefly (af typen Whitley Mark V) ind over Danmark. For at maskere nedkastningen kastede flyet først fire 250 punds bomber mod Masnedøværket ved Storstrømsbroen. Bomberne anrettede ikke skade. Da man fik nedkastningsområdet Torpeskov øst for Haslev i sigte gik flyet ned i 150 meters højde og Bruhn og Hammer kastede sig ud af flyet. Ulykkeligvis åbnede Bruhns faldskærm sig ikke så han blev dræbt ved mødet med jorden. Hammer landede sikkert og fandt efter nogen søgen liget af Bruhn, men den radio Bruhn havde haft med kunne han ikke finde. Hammer fandt vej til København, men han måtte hurtigt trækkes ud af Danmark.

Carl Johan Bruhn ligger begravet på Solbjerg kirkegård. I den østlige udkant af Torpeskov er rejst en mindsten for Carl Johan Bruhn.

Kilder

Eksterne henvisninger 
 

Modstandsfolk fra Danmark
Special Operations Executive
Officerer fra Storbritannien
Danskere i 1900-tallet
Brock (Pokémon)

Brock er en figur fra Pokémon verdenen. Vi møder ham både i animationsserien og videospillene om Pokemon.

Brock er i Pokémon spillene Pokémon Red, Pokémon Blue, Pokémon Silver, Pokémon Gold, Pokémon Crystal, Pokémon LeafGreen og Pokémon FireRed leder af styrkecentret i den fiktive by, Pewter City.
Brock er ekspert på typen af Rock (sten) Pokémon, og det er også denne type han repræsenterer i sit styrkecenter.

I animationsserien er Brock i en stor del af serien, en af Ash´s rejsekammerater på hans rejser i Pokémon-verdenen. Brock's Pokémoner er selvfølgelig, ifølge af hans store engagement og arbejde med disse, overvejende Pokémoner af typen Rock. Dog har han også Pokémoner af andre typer, eksempelvis Vulpix og Zubat.

Figurer fra Pokémon
Svend Westergaard

Svend Westergaard (8. oktober 1922 i København – 22. juni 1988) var en dansk komponist og musikpædagog.

Han var søn af fabrikant Svend Westergaard. Han var oprindelig handelsuddannet, men uddannede sig til organist og musikpædagog på Det Kgl. Danske Musikkonservatorium, hvor han i 1951 blev lærer. I 1965 blev han udnævnt til professor og i årene 1967-71 var han konservatoriets rektor. Hans harmonilære, der udkom i 1961, var i mange år et standardværk for undervisning i musikteori.

Flere af hans værker er tilgængelige på CD.

Værker (udvalg) 
 1949 Blæserkvintet nr 2 opus 15 
 1957 L'homme armè for 16 instrumenter opus 22
 1959 Capriccio for soloviolin og strygere
 1961 Cellokoncert opus 26
 1964 Pezzo concertante per orchestra
 1966 Strygekvartet opus 28
 1979 Sonate for cello solo opus 33

Links 
 Dacapo Records

Komponister fra Danmark
Personer fra København
Organister fra Danmark
Musikpædagoger fra Danmark
Danskere i 1900-tallet
Ansatte ved Det Kgl. Danske Musikkonservatorium
Klassiske komponister fra det 20. århundrede
Personer i Kraks Blå Bog (afdøde)
Dommer (sport)

En dommer er den øverste myndighedsperson i en sportskamp. Han/hun har bl.a. kompetence til at dømme mål, vise spillere/ledere ud, så de ikke kan deltage mere og til at afbryde kampen, hvis det skulle være nødvendigt. Dommeren kan også vise tilskuere ud for den sags skyld. Reglerne for dommerens opgaver er forskellige fra sportsgren til sportsgren. 

En dommer skal lede og styre kampen så den bliver spillet efter reglerne, samt straffe dem, der har forbrudt sig mod dem. De straffe, dommeren kan idømme, er forskellige fra sportsgren til sportsgren, men kan inkludere gule kort, røde kort, udvisninger og henstillinger.

Se også
 Fodbolddommer

Sport
Hørby Færgekro

Hørby Færgekro er en færgekro ved Hørby færgested på Tuse Næs ved Isefjorden og Holbæk Fjord lige over for Holbæk. Det gamle færgested har ligget her ligeså længe, som Holbæk by har eksisteret (ca. 800 år). Færgekroen er første gang registreret i 1730, hvor rejsende har brugt den som hvilested, før de drog videre. En lille færge, der sejlede fra Hørby Havn til Holbæk, havde sin glansperiode i 1950'erne og første del af 1960'erne, hvor den fragtede skolebørn og udflugtsturister over fjorden. Men den generelle udvikling kombineret med en stadig mere udbygget bustrafik gjorde gradvis færgen urentabel, hvorefter den blev indstillet i 1972.

Hørby færgested, der ligger tæt ved Hørby Færgekro, er en afløser for den oprindelige landsby, Hørbye Ladeplads, som indtil udskiftningen i slutningen af 1700-tallet lå længere inde i landet ved kirken og herregården ca. 1,5 km nordvest for færgestedet. Den ændring, som udskiftningen bidrog til med overgangen fra dyrkningsfællesskab på en række fælles bymarker til udskilte jordlodder, resulterede de fleste steder i,at flere gårde flyttede fra landsbyerne ud på den enkelte gårds marker. I Hørby foregik udskiftningen ved udflytning af samtlige mere end 20 gårde, så kun herregården Hørbygård og Hørby Kirke var tilbage på landsbyens plads. Mange af de udskiftede gårde samlede sig ved den lille havn, der hed Hørbye Ladeplads, men som gradvis ændrede navn til Hørby og Hørby Færgested og Havn. 

Kroen blev ødelagt af en brand i 1968, hvorefter den blev genopbygget i sin moderne flade form. Forskellen er meget tydelig, når man sammenligner den nye med Hørby Færgekro i den danske familiefilm Færgekroen fra 1956, hvor kroen ligger som i 1800-tallet. Filmen foregår omkring Hørby Færgekro og en konflikt om den lille færge, der udvikler sig til en konflikt mellem hygge og den udvikling, der truer med at ødelægge den lokale idyl. 

I 2021 blev kroen overtaget af familien Fogtmann. Hele kroen har efterfølgende blevet gennemrenoveret.

Hørby Færgekro er også med i et afsnit af tv-serien Rejseholdet.

Eksterne links 
 Hørby Færgekro – Hjemmeside
 
 

Kroer i Danmark
Bygninger, konstruktioner og anlæg i Holbæk Kommune
Etableret i 1968
EMate 300

eMate 300 (eller Newton eMate 300) er en bærbar computer introduceret i 1997 som en konkurrent til PALM og Microsoft Pda'er.

Den blev dog kritiseret for at være en stor, klodset, "bærbar" computer og fik derfor begrænset succes.

Eksterne henvisninger 

Computere fra Apple
PDA

it:EMate 300
Waldemar Wolsing

Waldemar Wolsing (3. maj 1910 – 8. august 1993) var en dansk oboist og organisator med stærk tilknytning til Radiosymfoniorkestret, dels som soloblæser, dels som dets formand i 33 år. Hans formandstid omfatter 1942-1950, 1953-1954 og 1956- 1980. Han var uddannet hos Svend Chr. Felumb og Henry Munck i København og siden hos Marcel Tabuteau og Louis Bleuzet i Paris.

Efter studentereksamen begyndte han at studere teologi, men opgav altså studierne til fordel for musikken.

Karriere 
Han virkede som oboist i Tivolis Koncertsals Orkester (i dag Sjællands Symfoniorkester) før han i 1941 blev 3.oboist og engelskhornblæser i Radiosymfoniorkestret. Han var orkestrets 1.solooboist i 19 år fra 1946 til 1965, siden 2.solooboist i fem år og herefter menig oboist frem til udgangen af maj måned 1980, hvor han gik på pension.

Fra 1980 til 1992 virkede han som konsulent i Danmarks Radio, hvor han bl.a. medvirkede til oprettelsen af DR Seniorklub. Han var medstifter af Blæserkvintetten af 1932, som indspillede mange værker på grammofonplade, bl.a. Carl Nielsens Blæserkvintet (HMV, 1954).

Med Fritz Busch som dirigent lavede Radiosymfoniorkestret den første indspilning af Joseph Haydns Sinfonia concertante B-dur med solisterne Leo Hansen (violin), Alberto Medici ( violoncello), Waldemar Wolsing (obo) og Carl Bloch (fagot). Wolsing har også indspillet Georg Philipp Telemanns Concerto for obo og orkester f-mol. Mogens Wøldike dirigerer Statsradiofoniens kammerorkester.

Wolsings lidenskab for musikken bragte ham ind i mange bestyrelser og udvalg hos Danmarks Radio, i Dansk Musiker Forbund og andre sammenhænge. I dansk musikliv regnes han som en af de største organisatorer og kulturpolitiske strateger gennem tiderne.

Efter hans død i 1993 indstiftede Dansk Musiker Forbund Waldeprisen til minde om hans indsats for dansk musik og danske musikere. Prisen uddeles årligt til en musiker, der har udmærket sig ved organisatorisk arbejde til gavn for sine medmusikere.

I sit andet ægteskab var Waldemar Wolsing gift med kunstmalerinden Ingrid Wichmann, og deres hjem på Islands Brygge var i mange år stedet for møder mellem internationale gæstedirigenter og gæstesolister ved torsdagskoncertene.

Desuden var Waldemar Wolsing en flittig skribent i blandt andet Dansk Musikerblad, og han var en af redaktørerne af trebindsværket De musiske udsendelser 1925 - 1975, hvor han samarbejdede med Felix Nørgaard og Harald Krebs. Han var tillige en flittig causør og foredragsholder, og gennem mange år lavede han i samarbejde med Hemming Hartmann-Petersen radioprogrammerne Himmelske samtaler om musikhistoriens store komponister.

Musikere fra Danmark
Casa Tua

Casa Tua er 11. og første afsnit af sæson 2 i den danske sitcomserie Klovn.

Afsnittet er instrueret af Mikkel Nørgaard og skrevet af Casper Christensen.

Handling 
Frank og Mia har købt ny lejlighed med have og sandkasse, da de planlægger familieforøgelse. Men de er kommet til at sælge deres gamle lejlighed før overtagelsesdatoen på den nye, og taler derfor med den gamle ejer, Vemmer, om at overtage før tid. Men da Frank kommer til at, antyde at Vemmer er pædofil, trækker han aftalen tilbage og Mia og Frank må flytte ind hos Casper og Iben.

Mia og Frank har dog ikke haft held med deres baby-projekt endnu, så Mia beder Frank om at få tjekket sin sæd. Til Franks "held" viser det sig at være en gammel bekendt, "Bøllemis", der driver sædkliniken så Frank beder om en hjemmeprøve.

Tilbage hos Casper og Iben, får Frank en pornofilm af Casper, så han kan få lavet sædprøven, og spørger efterfølgende om Casper vil køre ham ind til sædkliniken, da den skal holdes varm og afleveres højst en time efter. Men Casper har drukket, så det bliver Frank, der må køre og Casper, der må holde sædprøven. Under køreturen opstår der tvivl om, om prøven er for varm, så Casper stikker den ud af vinduet. Desværre taber han sædprøven, idet en Mariehøne flyver ind i hans hånd. Så de må op efter en ny.

Da de vender tilbage har Iben fundet Caspers pornofilm på Caspers datters værelse. Iben vil ikke have den slags inden for dørene og Casper nægter et hvert kendskab til den. Så Frank står tilbage med skylden.

Næste morgen, imens børnene leger gemmeleg med Iben, går Frank på badeværelset for at tage den nye sædprøve. Til hans uheld har Ida, Caspers datter, gemt sig der. Dette resulterer i, at Mia og Frank bliver nødt til at overtage den nye lejlighed før tid alligevel og derfor må betale 8550kr. til Vemmer for dækning af flyttemænd der må komme før tid. Men Frank får sin hævn ved at placere pornofilmen i en af Vemmers flyttekasser.

Hovedskuespillere 
Frank : Frank Hvam
Casper : Casper Christensen
Mia : Mia Lyhne
Iben : Iben Hjejle

Øvrige medvirkende 
Vemmer : Hans Dueholm
Bøllemis : Klaus Bertelsen
Caspers datter : Ida Maria Brun Folmann
Caspers søn : Carlo Caspersen

Klovn-afsnit
Blæserkvintetten af 1932

Blæserkvintetten af 1932 var et dansk kammerensemble, der blev dannet 1932 og bestod af

 Johan Bentzon, fløjte (senere: Holger Gilbert-Jespersen)
 Waldemar Wolsing, obo
 Poul Allin Erichsen, klarinet
 Wilhelm Lanzky-Otto, horn (senere: Ingbert Michelsen)
 Kjell Roikjer, fagot (senere: Carl Bloch)

Indspilninger 

 1943 Flemming Weis: Serenade uden reelle hensigter
 1947 Vagn Holmboe: Notturno opus 19
 1954 Carl Nielsen: Blæserkvintet opus 42

Musikgrupper fra Danmark
Musikgrupper fra 1932
Kjell Roikjer

Kjell Roikjer (14. juni 1901 – 19. september 1999) var en dansk komponist og fagottist, der i mere end 30 år var medlem af Det Kongelige Kapel (1938-71). Han var medstifter og medlem af Blæserkvintetten af 1932 (1932-48). Som komponist var han meget produktiv og skrev mest for mindre besætninger og gerne for de mere sjældent benyttede instrumenter som f.eks. tuba, xylofon og saxofon. Han spillede i mange år som fagottist i Tivolis Koncertsals orkester, hvor han også var orkestrets nodearkivar. Med sin enestående erindringsevne blev han en vigtig kilde for Martin Granau, da denne skrev tobindsværket om Radiosymfoniorkestret Holms visjon i 2000.
Gift med Gudrun Roikjer med hvem han fik tre børn.

Komponister fra Danmark
Kongelige kapelmusici fra Danmark
Danskere i 1900-tallet
Fagottister fra Danmark
Riddere af Dannebrog
Klassiske komponister fra det 20. århundrede
Eurasier

En Eurasier er en hunderace i gruppen af Spidshunde, der først kom fra Tyskland.

Historie 
I 1960 skabte tyskeren Julius Wipfel ved krydsning af Chow Chow og Wolfspitz en hunderace, der først fik navnet "Wolf-Chow". Efter indkrydsning af Samojedhund i 1973 blev racen omdøbt til "Eurasier" og anerkendt af FCI som selvstændig hunderace. Navnet Eurasier er sammensat af euro + asia, da Wolfspitz er den ældste europæiske hunderace, og Chow-Chow er den ældste asiatiske hunderace.

Temperament 
Selvbevidst, stolt, rolig og ligevægtig med høj irritationstærskel, vagtsom og opmærksom uden at være støjende. Nogle hundebøger refererer til Eurasieren som den af mange hunderacer, der minder mest om en kat på grund af racens stærke selvstændighed og egensind. Eurasieren er stærkt knyttet til sin familie og er ofte tilbageholdende/reserveret over for fremmede. For at udvikle sine egenskaber fuldt ud behøver Eurasieren tæt kontakt med sin familie. En kærlig konsekvens og samarbejdende opdragelse.
Eurasieren egner sig ikke til at være alene hjemme hele dagen.

Udseende 
Harmonisk bygget, middelstor hund, som tilhører gruppen af spidshunde. Den findes i flere forskellige pelsfarver heriblandt ulve-grå, sort, rød og mikset. Det er dog ikke tilladt at have dem i hvid Eurasieren har en pels af en sådan længde, at man stadig kan fornemme kroppens proportioner. Knoglebygningen er middelkraftig. Der er tale om en middelstor hund, dog med stor variationsbredde fra ca. 13 til 25 kg.

Spidshunde
Hunderacer fra Tyskland